جە عەفرینی داگیرکریا مدرامان دژ بە تورکیای داگیرکەری و تاقمە چەتەکانش بەردەۋامەن و ژمارێ تەر چەتێ کوشیێ. جەی بارەۋە ناوەندو یاۋنەری هێزەکێ پارێزنای گەلی-یەپەگە ۋەڵاکریای سەربازیش دان و ئاشکراش کەردەن:
جە ۰۸/۱۱/۲۰۱۸ی جە بەردەۋامی دووەمین قۆناخ جە مدرامانو سەردەمی و تۆڵەکەردەی شەهید دڵسۆزی، جە دەگاو مەحەمەدیەی کە سەر بە ناوچەو جەندریس-یەنە، شەڕڤانەکێ یەپەگەی و یەکینەکێ پارێزنای ژەنێ-یەپەژەی، دژ بە تاقمە چەتەکانو (فەیلەق ئەلشام)ی چالاکیشان ئەنجام دان و جە ئاکامشەنە ۳چەتێ و ۳ پۆلیسێ سەربازی سەر بە تورکیای کوشیێنێ و ٦ چەتێ تەرێ بریندارێ بیێنێ.
هەمان ڕۆچ جە چۋارچێۋەو تۆڵەکەردەی شەهید ڕووسیاری، دلێ شارو عەفرین-یەنە دژ بە چەتەکانو ئەبو لەیسی کە سەر بە تاقمە چەتەکانو (سوڵتان موراد)یەن چالاکی ئەنجام دریان و کوشیای ٤ چەتێ و برینداربیەی ٤ چەتێ تەریش ونەکەوتەنەۋە.
